open-index/open-wikipedia-markdown huggingface dataset:
Rekijokilaakso

**Rekijokilaakso** on Natura 2000 -suojelualue Salossa ja Somerolla Varsinais-Suomessa. Rekijokilaakson laaja ja yhtenäinen, Suomessa ainutlaatuinen perinnemaisemakokonaisuus sille ominaisine kasvi- ja eläinlajeineen on muodostunut Someron Reksuosta alkunsa saavan Rekijoen ja sen sivuhaarojen monihaaraisen jokilaakson  savimaahan uurtuneiden jyrkkärinteisten joki- ja ojanotkojen varsille vuosisatoja kestäneen niiton ja laidunnuksen tuloksena.

Alueella on avoimia niittyjä, puoliavoimia laidunrinteitä, hakamaita ja lehtomaisia metsälaitumia etenkin Someron Häntälän ja Talvisillan alueella ja mosaiikkimaisesti myös vanhan metsän laikkuja ja lajistoa. Tämä Häntälän notkoina tunnettu alue on myös Ympäristöministeriön maisema-aluetyöryhmän vuonna 1993 määrittelemä arvokas perinnemaisema-alue. 2010-luvulla toteutetussa arvokkaiden maisema-alueiden uusintainventoinnissa Häntälän notkojen kulttuurimaisemaa on ehdotettu Varsinais-Suomessa maakunnallisesti arvokkaaksi maisema-alueeksi.

Rekijokilaaksossa kohtaavat toisaalta rannikon eteläiset ja lounaiset lajit sekä sisämaan lajit levinneisyytensä äärirajoilla. Osa rinneniityistä on umpeutunut, mutta pisimpään yhtäjaksoisesti käytössä olleilla niityillä kasvillisuus on säilynyt matalana ja runsaslajisena.

Alueen uhanalaisia kasveja ovat muun muassa vienansara, haapariippusammal, tulvasammal, ojaäimäsammal ja haavanhyytelöjäkälä. Harvinaisista kasveista alueella esiintyvät muun muassa sikojuuri, sormikesijäkälä ja silomunuaisjäkälä. Hyönteislajistoon kuuluvat muun muassa Manner-Suomessa harvinainen pikkuapollo (muoto *[[Parnassius mnemosyne f. perkele]]*) ja isolaakasittiäinen.

Alueella on ostettu maata valtiolle luonnonsuojelutarkoituksiin ja perustettu monia yksityisiä luonnonsuojelualueita.

Paitsi Uskelanjoen sivujoen Rekijoen ja sen sivuhaarojen varsia Rekijokilaakson Natura-alueeseen kuuluu myös pieni matka itse Uskelanjoen ja sen kahden muun sivujoen Terttilänjoen ja Hitolanjoen varsia lähellä jokien yhtymäkohtaa Kiikalan Rekijoen ja Perttelin Haalin luona.

Somerolla Rekijokilaakson Natura-alue ulottuu merkittäviltä osiltaan Häntälän, Talvisillan, Syvänojan ja Kerkolan kyliin. Salossa se ulottuu Kiikalan Hirvelän, Kärkelän, Revän ja Rekijoen kyliin sekä Perttelin Haalin kylään.

Rekijokilaakson Someron puoleinen osa Someron Häntälän, Talvisillan, Syvänojan ja Kerkolan kylissä tunnetaan nimellä Häntälän notkot. Häntälässä Häntälän kylätalolta entisen Häntälän koulun luona alkaa notkoja esittelevä luontopolku.

## Lähteet
Olovjannajan piiri

**Olovjannajan piiri** () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 6&nbsp;300 neliökilometriä. Asukkaita on 44&nbsp;400 henkeä (vuonna 2009).

Olovjannajan piiri sijaitsee Taka-Baikalian kaakkoisosassa. Pohjoisessa ja koillisessa se rajoittuu Balein, idässä, kaakossa ja etelässä Borzjan, lounaassa Ononin, lännessä Mogotuin ja luoteessa Šilkan piireihin.

Piiriin kuuluvat Jasnogorskin, Kalanguin, Olovjannajan ja Zolotoretšenskin kaupunkimaiset taajamat sekä 16 maalaiskuntaa: Arenda, Bezretšnaja, Bulum, Buruljatui, Dolgokytša, Hada-Bulak, Hara-Byrka, Jasnaja, Jedinenije, Mirnaja, Ononsk, Step, Turga, Ulan-Tsatsyk, Uljatui ja Urtuiski. Hallinnollinen keskus on Olovjannajan taajama. Asutuskeskuksia on yhteensä 34.

Asukkaat ovat etupäässä venäläisiä ja burjatteja.

Piirin kautta kulkee aluepiirin pääkaupungista Tšitasta Kiinaan johtava rautatie ja maantie. Olovjannajasta on matkaa Tšitaan rautateitse 249 kilometriä.

Talous perustuu teollisuuteen ja maatalouteen. Olovjannajassa toimii konepaja, kalkkitehdas ja elintarviketeollisuutta. Kaivosteollisuus lopetti toimintansa 1990-luvulla. Maatalous tuottaa viljaa, lihaa, maitoa, vihanneksia ja perunaa.

Olovjannajassa toimii kotiseutumuseo. Paikallislehtenä ilmestyy *Leninski put* (”Leninin tie”). Seudulta on löydetty useita arkeologisia muistomerkkejä.

## Lähteet

## Aiheesta muualla
* Olovjannajan piiri Taka-Baikalian aluepiirin sivustolla  
* Olovjannajan piiri Taka-Baikalian tietosanakirjassa
Lontoon talouskonferenssi

**Lontoon talouskonferenssi** oli kesäkuussa 1933 Lontoon Geologisessa museossa järjestetty kokous, jonka tarkoituksena oli pohtia, miten 1930-luvun lamaa kyettäisiin parhaiten torjumaan elvyttämällä kansainvälistä kauppaa ja vakauttamalla valuuttakursseja. Kokoukseen osallistui 66 maata. Yhdysvaltojen presidentti Franklin D. Roosevelt kuitenkin välitti huvijahdiltaan Lontooseen radioviestin, jossa hän tuomitsi konferenssin ja epäsuorasti ilmaisi, että Yhdysvallat ei tulisi osallistumaan keskusteluihin. 

## Tausta
Maailmantalouden romahdettua ensimmäisen maailmansodan jälkeen oletettiin, että Yhdysvallat toimisi maailmantalouden hegemoniana. Konferenssin asialista luonnosteltiin kuuden maan kesken vuonna 1932 Genevessä. Siinä otettiin voimakkaasti kantaa siihen, että hallitusten väliset velat tulisi antaa anteeksi, sillä niitä pidettiin merkittävänä esteellä toipumiselle 1930-luvun lamasta. 

Eurooppalaiset uskoivat, että sopimus vapauttaisi maailman, mutta yhdysvaltalaiset asiantuntijat, kuten senaattori William Borah, katsoivat, että maailman ongelmat johtuivat ainoastaan sodasta, eurooppalaisten valtioiden halusta säilyttää suuret armeijat ja hopeavarojen väärinkäytöstä. Näin ollen he eivät olleet halukkaita antamaan anteeksi velkoja.

## Vastatoimenpiteet
Toivo Yhdysvaltojen pitäytymisessä kultakannassa haihtui nopeasti presidentti Rooseveltin ilmoitettua heti virkaanastumisensa jälkeen allekirjoittavansa lain, joka käytännössä poisti kultakannan. 

Yhdysvaltojen delegaatiota konferenssissa johti Yhdysvaltain ulkoministeri Cordell Hull. Presidentti Roosevelt oli määrännyt Hullin olemaan osallistumatta keskusteluihin, jotka koskivat valuuttavarantojen vakauttamista. Konferenssin alkuun mennessä Roosevelt oli kuitenkin muuttanut mieltään ja lähetti Oliver Spraguen ja James Paul Warburgin osallistumaan keskusteluihin yhdessä Ranskan ja Britannian edustajien kanssa.

## Rooseveltin hylkäys
Konferenssin avajaispäivänä 12. kesäkuuta 1933 kaikki huomio keskittyi konferenssin ulkopuolella tapahtuneisiin kolmen maan välisiin keskusteluihin. 15. kesäkuuta mennessä Yhdysvaltain edustaja yhdessä Bank of Englandin Montagu Normanin ja Banque de Francen Clement Moret'n kanssa olivat laatineet alustavan suunnitelman valuuttakurssien tilapäiseksi vakauttamiseksi.

Salausyrityksistä huolimatta tieto suunnitelmasta tuli julki ennen virallista julkaisua, ja osakekurssit Yhdysvalloissa laskivat dramaattisesti ja Yhdysvaltain dollarin vaihtokurssi nousi. 17. kesäkuuta Roosevelt hylkäsi sopimuksen, koska hän pelkäsi Britannian ja Ranskan pyrkivän kontrolloimaan omia valuuttakurssejaan. Hylkäys herätti huomattavasti vastustusta.
Hannu Sormunen

**Hannu Sormunen** (s. 2. heinäkuuta 1980 Vihti) on jyväskyläläinen jääkiekkotuomari. Hän tuomitsee pääsääntöisesti jääkiekon SM-liigaa linjatuomarina. Hän aloitti SM-liigassa 2005-2006 ja pelasi B-junioreissa nuorempana.

Sormunen on tuominnut nuorten maaotteluita kotimaassa ja CHL-pelejä 2008–2009. Hän sai marraskuussa 2018 neljäntenä linjatuomarina täyteen 500 SM-liigaottelua. 26. helmikuuta 2021 Sormunen siirtyi linjatuomareiden ottelutilaston kärkeen viheltäessään uransa 631. ottelun.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, 2009-2010 kausiennakko, s.138-141

### Viitteet
Antti Hämäläinen (jääkiekkotuomari)

**Antti Hämäläinen** (s. 16. heinäkuuta 1971) on jyväskyläläinen jääkiekkotuomari. Hämäläinen tuomitsi pääsääntöisesti jääkiekon SM-liigaa ja Mestistä päätuomarina. Hän tuli SM-liigaan kaudella 1995–1996 linjatuomariksi mutta siirtyi 2008–2009 päätuomariksi.

Hämäläinen on ollut tuomarina muun muassa olympialaisissa 2002 ja 2006, A-nuorten MM-kilpailuissa 2001, 2003 ja 2005, sekä 1. divisioonan maailmanmestaruuskilpailuissa 2004.

Nuorempana Hämäläinen pelasi 12 vuotta maalivahtina 3-divisioonassa.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, 2009–2010 kausiennakko, s. 138–141.

### Viitteet
Juho Ristimäki

**Juho Ristimäki** (s. 15. syyskuuta 1985) on jyväskyläläinen jääkiekkotuomari. Hän tuomitsee pääsääntöisesti jääkiekon SM-liigaa ja Mestistä linjatuomarina. Hän aloitti SM-liigassa kaudella 2009-2010.

## Katso myös
* Luettelo jääkiekon SM-liigan tuomareista

## Lähteet
Jääkiekkolehti, 2009-2010 kausiennakko -s.138-141
CCC Team

**CCC Team** (UCI-tunnus CCC) oli maantiepyöräilyn ammattilaistalli, joka toimi vuosina 2007–2020. Joukkueen pääsponsori oli vuoteen 2018 saakka sveitsiläinen polkupyöränvalmistaja BMC ja vuosina 2019–2020 puolalainen jalkineita ja laukkuja valmistava CCC.

BMC Racing Team osallistui kaudella 2010 etupäässä UCI Professional Continental Circuits -tason kilpailuihin sekä villin kortin saadessaan myös UCI ProTour -sarjan kilpailuihin. Kaudeksi 2010 talliin siirtyi useita menestyneitä pyöräilijöitä, kuten Alessandro Ballan, Cadel Evans, George Hincapie, Karsten Kroon ja Marcus Burghardt. Kaudeksi 2011 talli sai ProTour-lisenssin.

Vuonna 2020 CCC Teamin tallipäällikkönä toimi Piotr Wadecki, urheilupäällikkönä Steve Bauer ja hänen apulaisinaan Fabio Baldato, Noël Dejonckheere, Gabriele Missaglia, Marco Pinotti, Valerio Piva ja Jackson Stewart. Tallin toiminta loppui kauden päätteeksi, koska uutta sponsoria ei löytynyt. CCC myi World Tour -lisenssinsä belgialaiselle Circus-Wanty Gobert -joukkueelle.

## Joukkueen kokoonpano
### 2020
Lähde: UCI

## Lähteet
Brent

**Brent** *(London Borough of Brent)* on yksi Lontoon 32:sta kaupunkipiiristä ja sijaitsee kaupunkialueen luoteisosassa. Sen pinta-ala on 43 neliökilometriä, ja siellä asui vuonna 2017 noin  ihmistä. Brentin naapurikaupunkipiirejä ovat Barnet, Camden, Ealing, Hammersmith and Fulham, Kensington and Chelsea ja City of Westminster.

Brentin tärkein keskus on Wembley, jossa on Englannin jalkapallomaajoukkueen kotistadion Wembley Stadium.

## Lähteet
Markku Kruus

**Markku Kruus** (s. 12. maaliskuuta 1960 Jämsä) toimi jääkiekon SM-liigassa päätuomarina vuosina 1996–2009. Kruus tuomitsi 532 ottelua noiden kausien aikana. Sittemmin hän toimi SM-liigan erotuomaripäällikkönä.

## Katso myös
* Luettelo jääkiekon SM-liigan tuomareista

## Lähteet
Bob Crosby

**Bob Crosby** (24. syyskuuta 1913 Spokane, Washington – 9. maaliskuuta 1993 La Jolla, Kalifornia) oli yhdysvaltalainen dixieland-laulaja ja näyttelijä. Hänellä oli yhtye *Crosby and the Bob-Cats*, jonka suosio oli huipussaan vuosina 1935–1942. Se hajosi vuonna 1942. Crosby palveli merijalkaväessä vuosina 1944–1945. Sodan jälkeen Bobcats teki satunnaisia paluukeikkoja eri kokoonpanoilla, mutta Crosby lauloi vain muutamia lauluosuuksia. Yhtyeen tuotantoa on julkaistu laajasti CD-levyillä. 

## Perhe
Crosby oli nuorin seitsemästä lapsesta: viisi poikaa, Larry (1895–1975), Everett (1896–1966), Ted (1900–1973), Harry (1903–1977, tunnetaan nimellä Bing Crosby) ja Bob, sekä kaksi tyttöä, Catherine (1905–1988) ja Mary Rose (1907–1990). 

Crosbyn vanhemmat olivat englantilaisamerikkalainen kirjanpitäjä Harry Lowe Crosby (1871–1950) ja irlantilaisamerikkalainen Catherine (Kate) Harrigan (1873–1964), rakennusmiehen tytär Irlannista Mayon kreivikunnasta.

## Lähteet

## Aiheesta muualla

*
Tatu Savolainen

**Tatu Savolainen** (s. 18. marraskuuta 1980 Turku) on lahtelainen jääkiekkotuomari. Savolainen tuomitsee pääsääntöisesti jääkiekon SM-liigaa päätuomarina. Hän tuli SM-liigaan tuomariksi kaudella 2006-2007 ja on tuominnut nuorten maaotteluita kotimaassa ja Universiadit 2007 Torinossa. Nuorempana Savolainen pelasi jääkiekkoa B-junioreissa.

## Katso myös
* Luettelo jääkiekon SM-liigan tuomareista

## Lähteet
Jääkiekkolehti, 2009-2010 kausiennakko -s.138-141
Esa Laitanen

**Esa Laitanen** (s. 2. helmikuuta 1984 Alavus) on raumalainen jääkiekkotuomari. Hän tuomitsee pääsääntöisesti SM-liigaa ja Mestistä linjatuomarina. Laitanen tuli SM-liigatuomariksi kaudelle 2008-2009. Hän pelasi C-junioriksi. Ammatiltaan Laitanen on opiskelija.

## Katso myös
* Luettelo jääkiekon SM-liigan tuomareista

## Lähteet
* Jääkiekkolehti, 2009-2010 kausiennakko -s.138-141
Balázs Kiss (painija)

**Balázs Kiss** (s. 27. tammikuuta 1983) on unkarilainen kreikkalais-roomalaisen painin maailmanmestari.

Kiss aloitti painiuransa vuonna 1992 ollessaan 9-vuotias. Kiss edustaa Budapestilaista *Budapesti VSC Lokomotiv* -seuraa, häntä on vuodesta 2002 asti valmentanut Ferenc Takacs. Kiss on paininut sarjoissa 96−98 g.

Kissin urheilu-uran suurin saavutus on hänen vuonna 2009 Herningin MM-kilpailuissa voittamansa maailmanmestaruus. Finaalissa hän kukisti Ruotsin Jimmy Lidbergin.
Maailmanmestaruuden lisäksi Kiss on voittanut pronssia MM-kilpailuissa 2013 Budapestissa ja 2017 Pariisissa. EM-kilpailuissa hän on saavuttanut hopeaa Varsovassa 2021 sekä pronssia 2007 Sofiassa, 2017 Novi Sadissa ja 2018 Kaspijskissa.

Kiss tunnetaan erityisesti aggressiivisena ja taitavana pystypainijana, jonka tavaramerkkinä ovat lukuisat variaatiot käsivarsiheitosta.
Balázs Kiss on 178 senttimetriä pitkä ja painaa 100 kiloa.

## Lähteet
* FILA:n tietokanta
Paavo Saarinen

**Juho Paavo Saarinen** (ent. **Raumharja**; 17. tammikuuta 1886 Askainen – 12. kesäkuuta 1960 Paimio) oli suomalainen maalaisliittolainen kansanedustaja, maanviljelijä ja talousmies.

Paavo Saarisen vanhemmat olivat tilallinen Frans Henrik Raumharja ja Hjalmiina Viktoria Vahlberg. Hänen ensimmäinen vaimonsa oli Lempi Sofia Mustajoki (1907–1928) ja toinen Kerttu Esteri Nygrén (e. Parviainen) (s. 1929). Hänen poikansa on vuorineuvos Pellervo Saarinen.

Saarinen kävi kansakoulun, jonka jälkeen hän valmistui maanviljelyskoulusta 1906. Hän toimi tilanhoitajana Askaisissa 1906–1908, Oulun läänin talousseuran maatalousneuvojana 1908–1911, maanviljelijänä Askaisissa 1911–1917, maanviljelijänä Perniössä 1917–1929, Kansallis-Osake-Pankin pankinjohtajana Perniössä 1929–1932 ja Varsinais-Suomen tuberkuloosiparantolan talouspäällikkönä Paimiossa 1932–1952.

Saarinen oli maalaisliiton Turun eteläisen vaalipiirin kansanedustaja 1. toukokuuta 1924 – 31. elokuuta 1933. Hän toimi eduskunnan laki- ja talousvaliokunnassa, maatalousvaliokunnassa, perustuslakivaliokunnassa, sivistysvaliokunnassa ja valtiovarainvaliokunnassa sekä Suomen Pankin tilintarkastajana. Presidentin valitsijamiehenä hän oli 1925.

Kunnallisissa luottamustehtävissä Saarinen toimi Perniön kunnanvaltuuston varapuheenjohtajana ja Perniön kunnallislautakunnan varapuheenjohtajana. Hänen muita luottamustehtäviään olivat Maalaisliiton Varsinais-Suomen piiritoimikunta, Varsinais-Suomen maanviljelysseuran johtokunta, Suomen raakasokeri oy:n hallintoneuvosto, Suomen raakasokeri oy:n johtokunta, Maalaiskuntien liiton liittovaltuusto, Maalaiskuntien liiton liittohallitus, Keskusmetsäseura Tapion hallintoneuvosto, Suomen laidunyhdistyksen hallintoneuvosto ja Lounais-Suomen metsänhoitolautakunta. Kunnallisneuvoksen arvonimen hän sai 1946.

## Lähteet
*
*
Margaret Colin

**Margaret Colin** (s. 26. toukokuuta 1958 Brooklyn, New York, Yhdysvallat) on yhdysvaltalainen näyttelijä.

Hän on näytellyt myös televisiosarjoissa *[[Gossip Girl]]*, *[[The Edge of Night]]*, *[[As the World Turns]]*, *[[Foley Square]]*, *[[Magnum (televisiosarja)|Magnum, P.I]]*, *[[Chicagon lääkärit]]*, *[[Hyvin salainen agentti]]* ja *[[Kova laki]]*.

## Palkinnot
*Saturn Award (2000)

## Yksityiselämä
Margaret Colin syntyi Brooklynissä ja kasvoi Long Islandilla. Hänen isänsä oli poliisi. Colin opiskeli ensin Baldwin High Schoolissa, josta valmistui 1976. Tämän jälkeen Colin opiskeli Hofstra Universityssa. 

Margaret Colin on naimisissa näyttelijä Justin Deasin kanssa, he avioituivat vuonna 1988. Heillä on kaksi poikaa (s. 1990 ja 1993). Colin on adoptoinut myös tyttären miehensä edellisestä avioliitosta.

## Filmografia
* *[[Pretty in Pink – vaaleanpunainen unelma]]* (*Pretty in Pink*, 1986)
* *[[Vaarallinen tyttöystävä]]* (*Something Wild*, 1986)
* *[[Sherlock Holmesin paluu]]* (*The Return of Sherlock Holmes*, 1987)
* *[[Faija vaihtaa heviin]]* (*Like Father, Like Son*, 1987)
* *[[Kolme miestä ja baby]]* (*Three Men and a Baby*, 1987)
* *[[Oikeutta vastaan]]* (*True Believer*, 1989)
* *[[Independence Day – Maailmojen sota]]* (*Independence Day*, 1996)
* *[[Milk & Money]]* (1996)
* *[[The Adventures of Sebastian Cole]]* (1999)
* *[[Sininen auto]]* (*Blue Car*, 2002)
* *[[Kohtalokas syrjähyppy (vuoden 2002 elokuva)|Kohtalokas syrjähyppy]]* (*Unfaithful*, 2002)
* *[[iMurders]]* (2008)
* *[[The Missing Person]]* (2009)

## Lähteet

## Aiheesta muualla
* 
*
Denialismi

**Denialismiksi** on kutsuttu tilannetta, jossa väitteen mukaan henkilö kieltää asian, jonka esimerkiksi tiedeyhteisö kykenee todistamaan mm. toistettavin ja tilastollisesti merkitsevin mittaustuloksin. Käsitteen käyttäjien mukaan denialisti kieltää tosiasiat välttääkseen epämiellyttävän totuuden. Denialismissa retorisia väitteitä käyttämällä annetaan vaikutelma kiistasta asiassa, jossa ristiriitaa todellisuudessa ei ole. Päämääränä on naamioitua osaksi kriittistä tiedekeskustelua. 

Esimerkkeinä on käytetty seuraavia: rokotteiden hyötyjen kyseenalaistaminen, HIV-infektion ja AIDSin yhteyden kiistäminen, tupakan vaarallisuuden kyseenalaistaminen ja kolesteroliskeptikot. Kreationismissa kiistetään evoluutio ja iänmääritykset. Ilmastoskeptikot eli ilmastodenialistit kiistävät ilmastonmuutoksen tai ihmisen sen syynä. Historialliset denialistit voivat kiistää esimerkiksi holokaustin, keskiajan, kuulennot tai syyskuun 11. päivän iskujen valtamedian käsityksen.

*[[The Guardian]]* -lehdessä amerikkalainen kirurgi Mark Hoofnagle luetteli ilmastodenialismin yhteydessä seuraavia denialistien käyttämiä tunnusmerkkejä: 

# Salaliitto – Vihjataan, että vastustajalla on piilotettuja vaikuttimia tai he ovat osana salaliittoa.
# Väärä valikointi – Valitaan poikkeava arvosteleva tutkimus tukemaan ajatusta tai käytetään vanhentuneita, vääristyneitä ja kumottuja tutkimuksia tavoitteena antaa vaikutelma, että vastustaja perustaa käsityksensä heikkoon tutkimukseen.
# Väärät asiantuntijat – Maksetaan alan asiantuntijoille, tai toisen alan asiantuntijoille, jotta saataisiin näyttöä tai uskottavuutta.
# Liikkuvat maalitolpat – Kiistetään vastustajan tietylle väitteelle antama todistusaineisto ja vaaditaan jatkuvasti jotain toista (usein suurempaa) näyttöä. Eli ”kun pallo on potkaistu siirretäänkin maalitolppia maalintekoyrityksen torjumiseksi”.
# Muita loogisia virhepäätelmiä – Tavallisesti denialistit käyttävät virheellistä analogiaa, seurauksiin vetoamista, olkinukkea tai savuverhoa.

Tieteen vapauteen kuuluu jatkuva tiedon etsiminen, uudelleenarviointi, teorioiden kehittäminen ja väitteleminen, joita ei lasketa denialismiksi.

## Katso myös
* Argumentointivirhe
* Tiedevastaisuus
* Holokaustin kiistäminen
* Historiallinen revisionismi
* Ilmastonmuutoksen kieltäminen
* Näennäishistoria
* Pseudoskeptismi
* Kreationismi
* Syyskuun 11. päivän iskujen salaliittoteoriat

## Lähteet

## Aiheesta muualla
* Aku Heinonen: Denialismi – se käyttökelpoinen ismi. Suomen kuvalehden blogit 6.1.2010.
Pellervo Saarinen

**Pellervo Saarinen** (26. huhtikuuta 1910 Taivalkoski – 7. lokakuuta 2010 Helsinki) oli Valion pääjohtaja ja Maa­talouden tutkimus­keskuksen ylijohtaja, sekä kotieläintieteen professori ja maatalous- ja metsätieteiden tohtori.

Pellervo Saarisen vanhemmat olivat kansanedustaja Paavo Saarinen ja Lempi Sofia Mustajoki. Hän syntyi Taivalkoskella, missä isä toimi jonkin aikaa maanviljelysneuvojana. Perhe muutti pian Perniöön, mistä vanhemmat ostivat maatilan. Saarinen valmistui ylioppilaaksi Turun suomalaisesta lyseosta 1929 ja maatalous- ja metsätieteiden kandidaatiksi 1934. Tohtoriksi hän väitteli 1944, väitöstyön nimi oli *Lehmän veriplasman eräiden lipoidiaineosien vaikutuksesta maitorasvan muodostukseen*. Saarinen työskenteli Maatalouskoelaitoksen kotieläinosastolla assistenttina ja yliassistenttina 1934–1951.

Toisen maailmansodan aikana Saarinen toimi kansanhuoltoministeriössä ja kansanhuollossa, ja hänen tehtävänään oli muun muassa jatkosodan aikana 1941–1943 vastata Karjalan siviilien huollosta, ja Lapin sodassa 1944 huolehtia Lapin kansanhuollosta.

Vuosina 1947–1950 Saarinen opiskeli ja opetti Marylandin yliopistossa Yhdysvalloissa, missä hän toimi professorina maitotaloustiedekunnan tutkimuslaboratoriossa. 1951–1957 Saarinen toimi Helsingin yliopiston kotieläintieteen henkilökohtaisena ylimääräisenä professorina ja 1957–1960 Maatalouden tutkimuskeskuksen ensimmäisenä ylijohtajana.

Valion pääjohtajan Jouko Juuramon kuoltua 1960 Saarinen valittiin Valion pääjohtajaksi, ja hän toimi virassa vuoteen 1975 saakka, jolloin jäi eläkkeelle. Saarisen aikana Valion meijerien määrä puolittui 318:sta 161:een ja niiden toiminta tehostui voimakkaasti. Hänen aloitteestaan Valio ryhtyi valmistamaan raejuustoa.

Saariselle myönnettiin vuorineuvoksen arvonimi vuonna 1966 ja hänet on palkittu lukuisilla kunnianosoituksilla. Hän toimi Kansainvälisen meijeriliiton johtokunnassa ja sen Suomen osaston puheenjohtajana, sekä Kansallis-Osake-Pankin hallintoneuvostossa 1961–1980.. Golfinpeluun Saarinen aloitti eläkepäivillään, 75-vuotiaana, ja vielä 88-vuotiaana hän kiersi Helsingin Sanomissa julkaistun muistokirjoituksen mukaan kävellen täydet 18 reikää. Saarinen kuoli pitkällisen sairauden seurauksena 100-vuotiaana Helsingissä.

## Lähteet
* 

### Viitteet

## Aiheesta muualla
* Pellervo Saarisen muistokirjoitus. Helsingin Sanomat. Käyttäjätunnuksella. Viitattu 6.4.2018.
Alan Smith

**Alan Smith** on muun muassa seuraavien henkilöiden nimi:

* Alan Smith (s. 1962), englantilainen jalkapalloilija
* Alan Smith (s. 1980), englantilainen jalkapalloilija
* Alan Smith, englantilainen jalkapallovalmentaja
Andris Biedriņš

**Andris Biedriņš** (s. 2. huhtikuuta 1986 Riika) on latvialainen koripalloilija, joka on viimeksi edustanut Utah Jazzia.

## Ura
### Seurajoukkueet
Biedriņš aloitti ammattilaisuransa latvialaisessa BK Skontossa, jonka riveissä hän pelasi kaksi kautta.  Golden State Warriors varasi hänet yhdentenätoista pelaajana. Aloittaessaan NBA:ssa kaudella 2004–2005 hän oli liigan nuorin pelaaja. Ensimmäisellä kaudellaan Biedriņš teki 3,6 pistettä ja otti 3,9 levypalloa ottelua kohden. Tilastojen valossa hänen paras kautensa oli kausi 2008–2009, jolloin hän teki 11,9 pistettä ottelua kohden.

### Maajoukkue
Biedriņš on edustanut Latvian nuorisomaajoukkueita nuoruudessaan. Latvian koripallomaajoukkuetta hän edusti vuoden 2007 ja 2009 EM-kisoissa.

## Lähteet

## Aiheesta muualla
*NBA:n pelaajaprofiili 
*ESPN
Discordance Axis

**Discordance Axis** oli  yhdysvaltalainen, New Jerseystä kotoisin oleva kolmihenkinen grindcore yhtye. Yhtyeen musiikkia leimasi eritoten bassokitaran puuttuminen, korkeat ja rääkyvät lauluosuudet sekä riitasointujen käyttö. Yhtye perustettiin vuonna 1992 ja se lopetti toimintansa vuonna 2001. 

## Viimeinen tunnettu kokoonpano
* Jon Chang – laulu
* Rob Marton – kitara
* Dave Witte – rummut

### Muut jäsenet
* Steve Procopio – kitara
* Rob Proctor – rummut 

## Diskografia
### Studioalbumit
* 
* 
* 

### EP:t
* 

### Split-albumit
* 
* 
* 
* 
* 
* 
* 

### Muut julkaisut
* 
* 
* 
* 
* 

## Aiheesta muualla
* Yhtyeen viralliset kotisivut
* Myspace -sivu
Naftali Frenkel

**Naftali Aronovitš Frenkel** (, 1883–1960) oli neuvostokansalainen, joka vaikutti useiden suurten, Gulag-järjestelmään kuuluneiden työleirien johdossa, ensin Solovetskin saarilla, sitten Vienanmeren–Itämeren kanavan rakennustyömaalla ja edelleen Baikalin–Amurin rautatien rakennustyömailla.

## Syntyperä
Frenkelin taustasta ja syntyperästä on ollut erilaisia käsityksiä. Aleksandr Solženitsynin mukaan hän oli Konstantinopolissa syntynyt turkinjuutalainen, mutta hänen syntymäpaikakseen on mainittu myös Haifa Ottomaanien Palestiinassa tai Odessa Ukrainassa, ja hänellä on myös arveltu olleen juuria Itävalta-Unkarissa. Frenkelin vuonna 1933 tavanneen Arvo ”Poika” Tuomisen mukaan hän kuului suomenruotsalaiseen Frenckell-sukuun ja puhui ruotsia. 

## Ura
GPU vangitsi Frenkelin vuonna 1923 ja hänet passitettiin Solovetskiin kärsimään tuomiotaan. Siellä hän arvoituksellisella tavalla kohosi nopeasti rivivangista leirin johtotehtäviin. Vuonna 1927 hän vapautui ja siirtyi GPU:n palvelukseen. Vuosina 1931–1932 hän oli pahamaineisen Stalinin kanavan työmaan organisoija. Hän oli sinänsä kaoottisen Baikalin–Amurin radan pakkotyöleirin johdossa 1930-luvun lopussa, mutta onnistui itse välttämään Stalinin vainot. Vuosina 1937–1945 Frenkel oli valtakunnallisen radanrakennuksen päähallinnon johtajana.

Kuollessaan Moskovassa 1960 Frenkel oli arvoltaan kenraaliluutnantti. Hän oli sosialistisen työn sankari ja sai kolmesti Leninin kunniamerkin.

## Lähteet
*

### Viitteet
Jääkiekon nuorten maailmanmestaruuskilpailut 2010

**Jääkiekon nuorten maailmanmestaruuskilpailut 2010** olivat 37. nuorten maailmanmestaruuskilpailut. Ne järjestettiin 26. joulukuuta 2009 – 5. tammikuuta 2010. Turnaus pelattiin Kanadassa Saskatoonin Credit Union Centressä ja Reginan Brandt Centressä.

Maailmanmestaruuden voitti Yhdysvallat, joka voitti loppuottelussa Kanadan lukemin 6–5. Pronssia saavutti Ruotsi. Latvia ja Itävalta putosivat 1. divisioonaan, josta vuoden 2011 maailmanmestaruuskilpailuihin 2011 nousivat Saksa ja Norja.

## Otteluareenat




## Alkusarja
### A-lohko

### B-lohko

## Karsintasarja

Ottelujen alkamisajat paikallisia aikoja. 

## Pudotuspelit

### Puolivälierät

### Välierät

### Sijoitusottelu 5. sijasta

### Pronssiottelu

### Loppuottelu

## Lopputulokset

**Pääsarjan kisat**

**[[Jääkiekon nuorten 1. divisioonan maailmanmestaruuskilpailut 2010|1. divisioona]]**

**[[Jääkiekon nuorten 2. divisioonan maailmanmestaruuskilpailut 2010|2. divisioona]]** 

**[[Jääkiekon nuorten 3. divisioonan maailmanmestaruuskilpailut 2010|3. divisioona]]**

## Palkinnot

### IIHF:n valitsemat turnauksen parhaat pelaajat
***Paras maalivahti:**  Benjamin Conz
***Paras puolustaja:**  Alex Pietrangelo
***Paras hyökkääjä:**  Jordan Eberle
***Arvokkain pelaaja:**  Jordan Eberle

### Turnauksen tähdistökentällinen
***Maalivahti:**  Benjamin Conz
***Puolustajat:**  Alex Pietrangelo,  John Carlson
***Hyökkääjät:**  Jordan Eberle,  Derek Stepan,  Nino Niederreiter

## Televisiointi

## Katso myös
* Jääkiekko talviolympialaisissa 2010
* Jääkiekon maailmanmestaruuskilpailut 2010

## Lähteet

## Aiheesta muualla

* Kisat IIHF:n sivuilla 
* TSN: artikkeli turnauksesta 2010  
* Passionhockey.com: IIHF U20 2010 
* Hockeyarchives: IIHF U20 2010 
* Turnaus IIHF:n tulospalvelussa
Brasilian osavaltioiden vaakunat

Tämä on **luettelo Brasilian osavaltioiden vaakunoista**.


Kuva:Brasao Acre.png|Acren vaakuna
Kuva:Brasão_do_Estado_de_Alagoas.svg|Alagoasin vaakuna
Kuva:Brasao amapa.jpg|Amapán vaakuna
Kuva:BrasaoAM.png|Amazonasin vaakuna
Kuva:Brasão da Bahia.png|Bahian vaakuna
Kuva:Brasão_do_Ceará.svg|Cearán vaakuna
Kuva:Brasão do Espírito Santo.svg|Espírito Santon vaakuna
Kuva:Coat of arms of Goiás.svg|Goiásin vaakuna

|Mato Grosson vaakuna
Kuva:Brasão de MS.gif|Mato Grosso do Sulin vaakuna
Kuva:Brasão_de_Minas_Gerais.svg|Minas Geraisin vaakuna
Kuva:Para Brasao.jpg|Parán vaakuna
Kuva:Brasao paraiba.PNG|Paraíban vaakuna
Kuva:brasao do parana.svg|Paranán vaakuna
Kuva:Brasão do Pernambuco.svg|Pernambucon vaakuna
Kuva:Brasaopi.gif|Piauín vaakuna
Kuva:Brasao Estado RiodeJaneiro Brasil2.svg|Rio de Janeiron vaakuna
Kuva:Brasão do Rio Grande do Norte.svg|Rio Grande do Norten vaakuna
Kuva:Brasao Estado RioGrandedoSul Brasil.svg|Rio Grande do Sulin vaakuna
Kuva:BrasaoRondonia.jpg|Rondônian vaakuna
Kuva:Brasão de Roraima.jpg|Roraiman vaakuna
Kuva:Brasão de Santa Catarina.svg|Santa Catarinan vaakuna
Kuva:Brasao Estado SaoPaulo Brasil.svg|São Paulon vaakuna
Kuva:Brasao Estado Sergipe Brasil.svg|Sergipen vaakuna
Kuva:Coat of arms of Tocantins.svg|Tocantinsin vaakuna
Kuva:Brasão_do_Distrito_Federal_(Brasil).svg|Distrito Federalin vaakuna
Eero Rannio

**Eero Johannes Rannio** (s. 8. maaliskuuta 1979 Tampere) on suomalainen näyttelijä, muusikko ja lauluntekijä, jonka uraan kuuluu toistaiseksi elokuva *Maine* (2004) ja TV-elokuva *Elli* (2005), sekä 20. tammikuuta 2010 julkaistu esikoisalbumi *[[Varokaa jeesushippi todistaa]]*. Albumin tuotti ja kaikki instrumentit soitti Risto Ylihärsilä, jonka Risto-yhtyeen alkuperäinen rumpali oli Rannio. Rannio on säveltänyt ja sanoittanut kaikki albuminsa kappaleet.

## Lähteet
* Rocket Recordsin albumisivu 

### Viitteet

## Aiheesta muualla
* 
* 
* Elli-elokuva Ylen Elävässä arkistossa
* Levy-yhtiön sivut
Šilkan piiri

**Šilkan piiri** () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 6&nbsp;100 neliökilometriä. Asukkaita on 45&nbsp;700 henkeä (vuonna 2009).

Šilkan piiri sijaitsee Taka-Baikalian keskiosassa. Pohjoisessa se rajoittuu Tungokotšenin, idässä Nertšinskin ja Balein, kaakossa Olovjannajan, etelässä Mogoituin ja lännessä Karymskojen piireihin.

Hallinnollinen keskus on Šilkan kaupunki. Sen lisäksi piiriin kuuluvat Holbonin ja Pervomaiskin kaupunkimaiset taajamat sekä 11 maalaiskuntaa: Bogomjagkovo, Galkino, Kazanovo, Mirsanovo, Nomokonovo, Novoberezovskoje, Ononskoje, Razmahnino, Tširon, Ust-Telengui ja Verhnjaja Hila. Asutuskeskuksia on yhteensä 42.

Piirin kautta kulkee Trans-Siperian rautatie. Rakenteilla on Tšitan ja Habarovskin välinen M58-valtatie. Piirikeskuksesta on matkaa aluepiirin pääkaupunkiin maanteitse 210 kilometriä. Lentokenttä suljettiin 1990-luvun lopussa.

Talous perustuu kaivosteollisuuteen, metsänhankintaan ja maataloustuotteiden jalostukseen. Maatalous tuottaa viljaa, perunaa, vihanneksia, maitoa, lihaa, munia ja villaa.

Šilkassa on ammattikoulu. Paikallislehtenä ilmestyy *Šilkinskaja pravda* (”Šilkan totuus”). Šivandassa toimii kylpylä. Seudulla on useita arkeologisia muistomerkkejä.

## Lähteet

## Aiheesta muualla
* Šilkan piirin sivusto  
* Šilkan piiri Taka-Baikalian tietosanakirjassa
Sam Zimbalist

**Sam Zimbalist** (31. maaliskuuta 1904 New York – 4. marraskuuta 1958 Rooma, Italia) oli yhdysvaltalainen elokuvatuottaja.

Zimbalistin ura elokuva-alalla alkoi vuonna 1920 leikkaajana Metro Picturesin studiolla. Vuonna 1924 studio yhdistyi Goldwyn Companyyn, jonka nimeksi tuli myöhemmin Metro-Goldwyn-Mayer. Vuonna 1929 hänestä tuli apulaistuottaja ja kohosi tuottajaksi 1936. Hänen tuottamiinsa elokuviin kuuluvat esimerkiksi suurtuotannot *[[Kuningas Salomonin kaivokset (vuoden 1950 elokuva)|Kuningas Salomonin kaivokset]]* (1950) ja *[[Quo Vadis]]* (1951). 

Zimbalist kuoli sydänkohtaukseen *[[Ben-Hur]]in* kuvausten aikana. Hän voitti postuumisti parhaan elokuvan Oscar-palkinnon vuonna 1960. *Ben-Hurin* lavastaja William A. Horning, joka oli kuollut kuvausten aikana, voitti parhaan lavastuksen Oscar-palkinnon.

## Lähteet

## Aiheesta muualla
*
*
Stella Artois

**Stella Artois** on belgialainen lager-olut, ja sen omistaa maailman suurin panimoalan yritys Anheuser-Busch InBev N.V. Stella Artois on merkittävä brändi, ja sitä maahantuodaan moniin kymmeniin maihin. Stella Artois -olutta alettiin tuottaa Leuvenissa Belgiassa vuonna 1926. Sen alkuperä voidaan kuitenkin jäljittää vuoteen 1366 asti. 
Tätä vuosilukua käytetään etiketeissä, ja se esiintyy myös Stella Artois -logossa ja mainoksissa. Stella Artois on vaalea lager ja maku kevyt ja raikas. Stella Artois -oluelle järjestetään vuosittain tarjoilu- ja esillepanokilpailu. Oikeaoppinen oluen tarjoaminen on yhdeksän vaihetta käsittävä "rituaali". Tarjoilutapaa pidetään hyvin tärkeänä osana Stella Artois -brändiä, mutta vain harvassa paikassa Stellaa tarjoillaan tavan mukaan. Vuoden 2006 jälkeen tuotanto on ollut yli miljardi litraa vuodessa.

## Lähteet
* Sinebrychoff
* Alko

## Aiheesta muualla

* Viralliset sivut
Luokkakokouksen blondit: Näin kaikki alkoi

**Luokkakokouksen blondit: Näin kaikki alkoi** () on vuonna 2005 ensi-illan saanut komediaelokuva, jonka ohjasi ja käsikirjoitti Robin Schiff. Elokuvan pääosissa näyttelevät Katherine Heigl ja Alex Breckenridge.

Elokuva on jatkoa vuonna 1997 valmistuneelle Blondit luokkakokouksessa.

## Juoni
High Schoolista valmistuneet Romy ja Michele yrittävät epätoivoisesti päästä pois kotikaupungistaan Tuscosta, Arizonasta. He päätyvät asumaan Hollywoodiin, jossa he huomaavat unelmansa tutustua rikkaisiin ja kuuluisiin henkilöihin. Kaksikon elämä olisi vielä täydellinen mikäli he pääsisivät Ozone yökerhoon. Romy ja Michele säästävät rahaa yökerhoa varten, jonka keräämiseen meni kolme vuotta. Kaksikon elämä kuitenkin muuttuu törmättyään Lindaan.

## Rooleissa

## Lähteet
No More Stories/Are Told Today/I’m Sorry/They Washed Away//No More Stories/The World Is Grey/I’m Tired/Let’s Wash Away

**No More Stories/Are Told Today/I'm Sorry/They Washed Away//No More Stories/The World Is Grey/I'm Tired/Let's Wash Away** on vuonna 2009 julkaistu tanskalaisyhtye Mewin viides albumi. No More Storiesin kappaleet ovat progressiivista rockia ja pop/rock-tyylistä, jo aiemmalla levyllä *[[And the Glass Handed Kites]]illa* tavattua musiikkia.   

Albumi debytoi Suomen virallisen listan toisella sijalla, ja pysyi listalla yhteensä 6 viikkoa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* The A.V. Club: A
* Pitcfork Media: 8.1/10
* Soundi: 
* V2.fi: 

## Lähteet

## Aiheesta muualla
* No More Stories discogs.com -sivustolla
Jyrkkälän seisake

**Jyrkkälän seisake** () oli Uudenkaupungin radan varressa sijainnut lakkautettu seisake. Se perustettiin Turkuun, Jyrkkälän kaupunginosaan vuonna 1976, samana päivänä kun 700 metriä siitä Turkuun päin sijainnut Pahaniemen seisake lakkautettiin. Jyrkkälän seisake lakkautettiin puolestaan toukokuussa 1981.

## Lähteet
GeForce 300 -sarja

**GeForce 300 -sarja** on Nvidian näytönohjainsarjan nimi. 300-sarjan suunnittelun aikaan yhtiö kehitti *Fermi*-nimellä tunnetun grafiikkaohjainarkkitehtuurin, joka oli nimetty italialaisen fyysikon Enrico Fermin mukaan. Arkkitehtuuria oli aluksi tarkoitus käyttää 300-sarjan ohjaimissa, mutta sen käyttö siirtyi 400-sarjaan, 300-sarjan ollessa suurimmin osin uudelleenbrändättyjä 200-sarjan ohjaimia. NVIDIA esitteli ensimmäisen 300-sarjan ohjaimen vuoden 2009 lopulla.

Sarjan ensimmäinen näytönohjain, GeForce GT310, esiteltiin 27. marraskuuta 2009, ja se oli uudelleenbrändätty Geforce 210.

Nvidia julkaisi helmikuussa 300-sarjan kortit GT320, GT330 ja GT340, joista GT 340 oli uudelleenbrändätty 200-sarjan GT 240. GT320- ja GT330-näytönohjaimet olivat uusia kortteja, vaikka pohjautuivatkin edellisen sukupolven GT200b- ja G92b -arkkitehtuureihin.

## Lähteet
Pauwel Kwak

**Pauwel Kwak** on belgialainen vahva pale ale -tyyppinen olut, joka maistuu lakritsijuurelta. Sen alkoholipitoisuus on 8,4 t-%. Pauwel Kwakia valmistaa Boustelsin panimo Buggenhoutin kunnassa Itä-Flanderissa.

## Lähteet
Annantehtaan kirkko

**Annantehtaan kirkko eli apostolien Pietarin ja Paavalin kirkko** oli luovutetulla alueella sijainneen Suojärven kunnan eteläosan käsittäneen Annantehtaan ortodoksisen seurakunnan pääkirkko. Apostolien Pietarin ja Paavalin muistolle pyhitetty Annantehtaan kirkko rakennettiin vuonna 1889, kun edellinen 1878 valmistunut kirkko oli palanut 1883 tai 1887. 

Bysanttialaista tyylisuuntausta edustanut kirkko oli hirsirakenteinen ja siinä oli kimpikatto. Rakennus oli muodoltaan kuutiomainen, jonka länsisivulla oli eteishuone ja itäsivulla taitteinen alttariapsis. Pohjois- ja eteläsivujen suuria pari-ikkunoita ja länsisivun sisäänkäyntiä koristivat bysanttilaissävytteinen suippokaarikehys. Matalan ja pyramidimaisen katon huipulla oli kahdeksankulmainen sipulikupoli, jonka jalusta oli koristeltu myös suippokaariaiheisesti.   

Kirkossa ei alkujaan ollut ollenkaan kellotornia. Ennen vuotta 1917 kirkon länsisivun eteishuoneen eteen oli suunniteltu kahdeksankulmaista kellotornia, jonka alimman kerroksen fasadit ja kellotasanteen ääniaukot olisi koristeltu runkohuoneen tavoin suippokaarilla. Tätä laajennussuunnitelmaa ei kuitenkaan toteutettu ja kun kirkkoa vuonna 1934 korjattiin, rakennettiin sen viereen hirrestä erillinen avoin kellokatos, jossa oli viisi kelloa. Kellojen kokonaispaino oli 350 kiloa. Kirkkorakennuksen pinta-ala oli 132 neliömetriä ja kellokatoksen pinta-ala oli neljä neliötä. 

Talvisodan taistelut tuhosivat kirkon. Suojärven kiireellisen evakuoinnin vuoksi, kirkon esineistöä ei saatu pelastettua. Suojärvi vallattiin takaisin jatkosodan alussa vuonna 1941 ja asukkaat pääsivät takaisin kotiseudulleen. Kirkon puuttuessa pidettiin jumalanpalvelukset tilapäistiloissa. Vuonna 1943 Annantehtaan uusi kirkko ja pappila päätettiin rakentaa Karatsalmen sijasta Suojärven keskustaajamaan Suvilahteen ja Karatsalmelle päätettiin rakentaa rukoushuone. Kumpaakaan rakennushanketta ei ehditty aloittaa ennen jatkosodan loppua, jolloin alue oli taas evakuoitava. 

## Lähteet

*
*
*
### Viitteet
Magyar Posta

**Unkarin posti** () on Unkarin valtion omistama postiyritys. Normaalin postitoiminnan lisäksi se tuottaa myös logistiikka- ja markkinointipalveluja sekä toteuttaa pankkitoimintaa.

Magyar Posta on perustettu vuonna 1867 ja 2010 sen toimitusjohtajana toimii Ildikó Szűts.
Poliisin poika (elokuva)

**Poliisin poika** on vuonna 1998 julkaistu televisioelokuva, joka perustuu Jari Tervon samannimiseen romaaniin. Elokuvan on ohjannut Tapio Piirainen.

Elokuva on esitetty televisiossa vuosina 1998, 2000, 2010, 2015 ja 2018. Elokuvasta on julkaistu kirjastotallenne ja DVD-elokuva. 

## Juoni
Pikkurikollinen Trampas pääsee vankilasta ja alkaa heti suunnitella uusia keikkoja naisystävänsä yksinkertaisen veljen Lepsun kanssa.  Pankkiryöstöön he saavat kumppaneiksi myös Trampaksen raskaana olevan naisystävän ja kuljettajaksi Ruandasta pakolaisena tulleen Jussen.

## Rooleissa

## Vastaanotto
Yle TV1 -kanavan Kotikatsomo-sarjaan tehty tv-elokuva keräsi ensiesityksellään yli miljoona katsojaa ja uusinnassakin 870 tuhatta. Siitä on tullut eräänlainen kulttielokuva, jonka dialoginpätkiä toistellaan ympäri Suomen. Arvostelut olivat vaihtelevia. *Elokuvauutisten* nimetön kriitikko antoi *Poliisin pojalle* kolme tähteä viidestä ja luonnehti sen sisällöksi ”vajaan puolitoistatuntisen verran kaljoittelua, halpaa mutta ajoittain hyvinkin hauskaa verbaalista huumoria ja pankkiryöstöjen sarja”. MTV:n Jari Rantala kirjoitti toisen Tervo-filmatisoinnin *[[Rikos & Rakkaus]]* arviossaan vuonna 2002 *Poliisin pojan* epäonnistuneen surkeasti: ”Tervon kertojapersoonat ja henkilöiden sisäiset ominaisuudet hukattiin ja homma valui viinanhuuruisena pintaviiltelynä vessasta alas.”. *Helsingin Sanomien* Jukka Kajava oli positiivinen: ”Rökälehuumori puhkeaa kukkaan, eikä hyvästä mausta ole tietoakaan, mutta draama toimii.”

## Lähteet
Raumharja

**Raumharja**, nykyiseltä nimeltään Raumharju, on saari Taivassalon kunnassa Varsinais-Suomessa.

Raumharja on kooltaan yhden neliökilometrin luokkaa, hieman suurempi, jos pinta-alaan lasketaan mukaan vesijättömaiden takana olevat luodot. Raumharja sijaitsee Taivassalon Hakkenpään ja Maskun Livonsaaren välisessä salmessa. Saari on ollut asuttuna ainakin 1700-luvun alkupuolelta, jolloin siellä oli Raumharjan torppa. Saari kuului silloin Askaisten seurakuntaan (Villnäs), joka oli Lemun kappeli. Nykyisin saaressa on useita kesäasuntoja.

## Lähteet
*Turun maakunta-arkisto: Askaisten seurakunnan Mustat kirjat
Reissdorf

**Reissdorf** on vuonna 1894 Heinrich Reissdorfin Kölnissä perustama saksalainen panimo. Se valmistaa *Reissdorf [[Kölsch]]* -olutta (4,8 t-%).
Wiesław Gawłowski

**Wiesław Stanisław Gawłowski** (19. toukokuuta 1950 Tomaszów Mazowiecki – 14. marraskuuta 2000 Białołęka) oli puolalainen lentopalloilija. Hän kilpaili kesäolympialaisissa vuosina 1972, 1976 ja 1980. Vuonna 1976 hän kuului kultaa voittaneeseen joukkueeseen.

## Lähteet
Jaakko Ylinen

**Jaakko Kristian Ylinen** (18. toukokuuta 1936&nbsp;Helsinki – 20. syyskuuta 2019&nbsp;Helsinki) oli suomalainen arkkitehti.

Ylinen valmistui arkkitehdiksi 1962 ja tekniikan lisensiaatiksi 1968 Teknillisestä korkeakoulusta. Hän toimi 1960-luvulla arkkitehtitoimistojen Mansikka, Salonen & Ylinen Ky ja Salonen–Ylinen Ky ja vuodesta 1969 Kaupunkisuunnittelu Oy:n johtavana arkkitehtina.

Ylinen osallistui rakennus- ja kaavoitusprojekteihin Suomen lisäksi entisessä Neuvostoliitossa, Lähi-idässä ja Kaakkois-Aasiassa. Arkkitehtuurin lisäksi hän oli mukana Helsingin metron ja suomalaisten rautatieasemien kalusteiden ja varusteiden suunnittelussa.

Jaakko Ylisen isä oli lentotekniikan ja rakennusstatiikan professori Arvo Ylinen ja äiti lääketieteen lisensiaatti Lea Maria Hietarinta. Hänen puolisonsa on vuodesta 1967 ollut ekonomi Maija Ylinen, professori Paavo Suomalaisen tytär.

Jaakko Ylinen suunnitteli yhdessä Jarmo Maunulan kanssa Helsinkiin Siilitien, Herttoniemen ja Kulosaaren metroasemat.

## Lähteet
Planet Hulk

**Planet Hulk** on vuonna 2010 suoraan DVD:lle julkaistu animaatioelokuva, joka perustuu Greg Pakin ja Carlo Pagulayanin tekemään samannimiseen Marvel Comicsin samannimiseen sarjakuvatarinaan. Elokuvan ohjasi Sam Liu ja käsikirjoituksesta vastasi Greg Johnson. Pääosassa ääninäyttelevät muun muassa Rick D. Wasserman, Lisa Ann Beley, Mark Hildreth ja Marc Worden.

## Juoni

Ihmisten todettua Hulkin tulleen liian vaaralliseksi, Illuminati huijaa Hulkin sukkulaan ja hänet lähetetään toiselle planeetalle, jossa se voisi elää rauhassa. Hulk ei kuitenkaan suostu olemaan rauhassa ja hajottaa sukkulan, joka epäkuntoon mennessä laskeutuu Sakaar-planeetalle, jossa hänet kaapataan orjaksi ja harjoitetaan gladiaattoriksi. Hulk ystävystyy vankinaolon aikana toisiin gladiaattoreihin Hiroimiin, Korgiin, Miekiin ja Elloe Kaifiin, joiden kanssa hän muodostaa liiton syrjäyttääkseen Punaisen Kuninkaan. Hulk ei aluksi suostu yhteistyöhön muiden kanssa, mutta suojelee heitä tiukkoina hetkinä.

## Äänirooleissa
### Alkuperäiset

### Suomenkieliset

## Tuotanto
Elokuva pohjautuu *The Incredible Hulk* -sarjakuvan numeroihin 92–105, joka tunnetaan tarinana nimeltä Planet Hulk. Elokuvan tuottaja Frank Paur kertoi elokuvan tuovan uudenlaisen puolen Hulkista, jossa se ei muuttuisikaan takaisin Bruce Banneriksi vaan olisi pelkkä Hulk. Ajatus lähti kehittää tarina, jossa Hulk olisi ajatteleva olento ja yleisö pääsisi näin katsomaan hahmon psyykkiselle puolelle.

## Lähteet
Lignell

**Lignell** voi viitata johonkin seuraavista:

*Hugo Lignell (1841–1890), suomalainen kauppias ja proviisori, Lignell & Piispanen-yhtiön perustaja
*Ingrid Lignell, *Ingrid Linnea Ruin* (1881–1956), suomalainen taidemaalari
*Nicke Lignell (s. 1966), suomalainen näyttelijä
*Raakel Lignell (s. 1966), suomalainen muusikko
*Risto Lignell (s. 1952), suomalainen koripalloilija
*Lignell & Piispanen, suomalainen alkoholijuomia valmistava yritys
Aswang

**Aswang** (tai **Asuwang**) on myyttinen olento filippiiniläisessä kansanperinteessä. Aswang oleskelee puissa ja pitää Tik-tik ja Wak-wak ääntä. Aswang on luonnostaan paha vampyyrintapainen olento, joka voi muuttua eri eläimiksi. Aswangin elinympäristön lähellä olevan kylän asukkaat ovat rakentaneet kirkon kyläänsä sen puun viereen, jossa Aswang vaanii uhrejaan. Myytin mukaan, jos kirkkoon menee sisälle, Aswang tulee ja tappaa hänet. Aswangia kuvataan yleensä naispuoliseksi.

Aswang on yksi pelätyimmistä myyttisistä olennoista Filippiineissä.
Tony Garnier

**Tony Garnier** (13. elokuuta 1869 Lyon - 19. tammikuuta 1948 Roquefort-la-Bédoule) oli ranskalainen arkkitehti, eräs modernin kaupunkisuunnittelun ja teräsbetoniarkkitehtuurin uranuurtajista.Vuonna 1917 julkaistussa suunnitelmassaan *Une cité industrielle* (1901–1904) Garnier esittelee arkkitehtonisia periaatteitaan, joita hän osin myös toteutti toimiessaan Lyonin kaupunkisuunnittelijana vuodesta 1905 lähtien.Une cité industrielle ennakoi teknisine ja liikenteellisine ratkaisuineen sekä arkkitehtonisesti että sosiaalisesti funktionalismia ja vaikutti myöhemmin CIAMin puitteissa luotuihin teoreettisiin kaupunkisuunnitelmiin. Garnier on suunnitellut muun muassa Lyonin stadionin ja Lyonin teurastamon. 

## Lähteet
*Jokinen, Teppo ja Honkala, Liisa: Arkkitehtuurin sanakirja. WSOY 2000. 
*Otavan Iso Fokus, osa 2. Helsinki, Kustannusosakeyhtiö Otava 1975. 

### Viitteet

## Aiheesta muualla
* Tony Garnier -museon sivut
* *[http://exhibits.slpl.org/steedman/data/Steedman240088583.asp?thread=240093362 Une cité industrielle] *
Tynwald

**Tynwald** () on Mansaaren kolmihuoneinen hallintoelin. Se koostuu kansan valitsemista edustajista jotka ovat osa alahuonetta () ja epäsuorasti valituista edustajista lakiasäätävässä neuvostossa (). Molemmat huoneet kokoontuvat yhtä aikaa vain Tynwald-päivänä, yleensä 5. heinäkuuta, St John'sissa. Muina aikoina istunnot pidetään Douglasissa. Kun kaksi kamaria kokoontuvat yhteisistuntoon, puhutaan Tynwald-raadista ().

Tynwaldin nimitys tulee muinaisnorjan kielisestä nimityksestä *Þingvǫll*, joka tarkoittaa tingin kokoontumispaikkaa. Tynwaldin on usein väitetty olevan pisimpään keskeytymättömästi pystyssä ollut parlamentti, sen perustivat vuonna 979 viikingit.

## Lähteet

## Aiheesta muualla

*Tynwald 
*Parliament - Isle of Man Government
Keminniemi

**Keminniemi** on alue Sallan kunnassa. Se käsittää Ahvenselän, Pahkakummun, Varvikon, Vittikon, Koutelon ja Vallovaaran kylät. Alueen keskuskylä on Ahvenselkä. Keminniemellä oli vuonna 2002 noin 350 asukasta, mutta asukasmäärä on sittemmin pienentynyt. Keminniemen koulu oli toiminnassa vuoteen 2002 saakka ja sijaitsi Ahvenselässä.

## Lähteet
Halka

**Halka** on Stanisław Moniuszkon säveltämä puolankielinen ooppera. Libretto on Włodzimierz Wolskin. Alkuperäinen kaksinäytöksinen versio esitettiin ensi kertaa Vilnassa vuonna 1848. Nelinäytöksinen versio esitettiin ensi kerran 1858 Varsovassa, ja se oli hyvin suosittu.

Oopperan musiikin melodiat ja tanssirytmit viittaavat kansanmusiikkiin. Ooppera on puolalaisille kansallinen symboli.

Romanttinen tarina kertoo rakkaudessa pettyneestä nuoresta naisesta. Kyseessä on kolmiodraama, jossa maalaistyttä rakastuu korkeammassa yhteiskunnallisesa asemassa olevaan mieheen.

## Lähteet
Król Roger

**Król Roger** (suomeksi ”Kuningas Roger”) on puolankielinen ooppera, jonka sävelsi Jarosław Iwaszkiewiczin kirjoittamaan librettoon Karol Szymanowski. Teos esitettiin ensi kertaa Varsovassa 19. kesäkuuta 1926 Emil Młynarskin johtamana. Esittäjien joukossa oli säveltäjän sisko, sopraano Stanisława Korwin-Szymanowska, joka tulkitsi Roxanan roolin.

Pohjois-Amerikassa Król Roger esitettiin ensi kertaa Kaliforniassa tammikuussa 1988. Ooppera on kolminäytöksinen.

## Lähteet
Maracaibojärvi

**Maracaibojärvi** () on Etelä-Amerikan pohjoisosassa Venezuelassa sijaitseva sisämeri, jonka pinta-ala on noin 13&nbsp;200 neliökilometriä. Maracaibojärvi on yhteydessä Karibianmeren Venezuelanlahteen noin 75 kilometriä pitkän ja kahdeksan kilometriä leveän San Carlosin kanaalin  kautta. Sisämeren suuosissa vesi on murtovettä, mutta sisäosissa makeaa. Maracaibojärveen laskevia jokia ovat Catatumbo, Santa Ana ja Chama.

Maracaibojärven suulla sijaitsee Maracaibon satamakaupunki, joka on Venezuelan toiseksi suurin kaupunki. Vuonna 1962 kanaalin yli rakennettiin 8,7 kilometrin pituinen Kenraali Rafael Urdanetan silta. Järven itäosassa sijaitsevat Venezuelan rikkaimmat öljykentät.

Veden pinnalla kelluva vesikasvi pikkulimaska (*Lemna minor*) on vuodesta 2004 muodostunut vakavaksi ongelmaksi Maracaibojärvellä.

Järveen laskevan Catatumbojoen suualue on tunnettu poikkeuksellisen voimakkaista ukkosmyrskyistään, joiden syntyyn vaikuttavat kuuma ja kostea ilmasto sekä Andeilta puhaltava tuuli. Alueella on sanottu ukkostavan useiten maailmassa. 

## Lähteet

## Aiheesta muualla
Riddaren och draken

**Riddaren och draken** on ruotsinkielinen kirkko-ooppera, jonka Mikko Heiniö sävelsi Turun Oopperayhdistyksen tilauksesta Turun tuomiokirkon 700-vuotisjuhlavuodeksi 2000. Libreton oopperaan teki Bo Carpelan.

Teos kantaesitettiin Turun tuomiokirkossa 9. marraskuuta 2000, ja esitystä johti Ulf Söderblom. Orkesteriosuuksista vastasi Turun filharmoninen orkesteri. Rooleissa esiintyivät:

* Curt Apperlgren – Ruhtinas Erik
* Helena Juntunen – Erikin tytär
* Charlotte Hellekant – Göran Sköld (ritari)
* Rúni Brattaberg – Sören Drake (rosvopäällikkö)
* Aki Alamikkotervo – Ruhtinas Erikin hovin ilveilijä
* Sari Nordqvist – Musta nainen
* Mia Huhta – Valkea nainen
* Ari Aalto, Heikki Hinssa, Markku Lautjärvi & Peter Nordman – Turun kauppiaat

Teoksen levytyksen julkaisi BIS.

## Lähteet
A noite do castelo

**A noite do castelo** on brasilialaisen Antônio Carlos Gomesin ensimmäinen ooppera. Se on kolminäytöksinen ja portugalinkielinen. Libreton siihen teki António Feliciano de Castilhon runon pohjalta Antônio José Fernandes dos Reis. Teos esitettiin ensi kertaa Rio de Janeiron Theatro Lyrico Fluminensessa 4. syyskuuta 1861 säveltäjän johdolla.